Predkladacia správa

Priebežná hodnotiaca správa je predkladaná v súlade s plnením uznesenia vlády SR č.190/2008/B.2. z 26.marca 2008 a nadväzuje na materiály ku klimaticko-energetickému balíčku, ktoré už boli predmetom rokovania vlády SR dňa 18. júna 2008. Jej cieľom je, okrem iného, informovať vládu SR o doterajšom vývoji rokovaní ku klimaticko-energetickému balíčku v rámci štruktúr EÚ a na národnej úrovni. Na základe podrobnejšej analýzy sú v správe navrhnuté konečné pozície Slovenskej republiky ku pre nás kľúčovým a zatiaľ stále otvoreným otázkam v legislatívnych návrhoch, ktoré je podľa pracovného harmonogramu potrebné uzavrieť do konca roku 2008. Okrem toho prináša správa  prehľad doterajších aktivít zainteresovaných rezortov a návrh ďalších krokov a opatrení na národnej úrovni, ktoré sa viažu aj na implementačnú fázu procesu a sú nevyhnutným predpokladom na jej úspešné zvládnutie. 
 
Predkladaný materiál v súčasnej fáze nemá finančný, ekonomický, environmentálny vplyv, ani vplyv na zamestnanosť a podnikateľské prostredie.